27. ΑΝΑΓΚ. ΝΟΜΟΣ υπ’ αριθ. 2418 της 10/28 Ιουν. 1940 Περί τροποποιήσεως και συμπληρώσεως διατάξεών τινων της περί Μέσων Γεωργικών Σχολών και Πρακτικών Γεωργικών Σχολείων Νομοθεσίας. Διατάξεις αφορώσαι εις τας Μέσας  Γεωργικάς Σχολάς. ΄Αρθρ.1.-1.Εις το προσωπικόν των Μέσων Γεωργικών Σχολών, το προβλεπόμενον υπό του άρθρ. 3 του Νόμ. 1956 «περί Μέσων Γεωργικών Σχολών», προστίθενται τρείς θέσεις γεωργοτεχνιτών, καταργουμένων δύο θέσεων επιμελητών ή εργοδηγών και δύο θέσεων τακτικών εργατών. Εις τας ούτω συνιστωμένας θέσεις γεωργοτεχνιτών, τοποθετούνται απόφοιτοι Κατωτέρων Πρακτικών Γεωργικών Σχολείων, Κρατικών, ιδιοσυντηρήτων ή ιδιωτικών, λειτουργούντων τη εγκρίσει του Υπουργείου Γεωργίας, ως και απόφοιτοι Εθνικών Αγροτικών Οικοτροφείων. Ούτοι προσλαμβάνονται κατόπιν προτάσεως του Διευθυντού της Σχολής και μετά γνώμην του Διοικητικού Συμβουλίου του Υπουργείου Γεωργίας, ως δόκιμοι τεχνίται σε μηνιαίον μισθόν Σελ. 496 1.800 δραχμών, προάγονται δε τη προτάσει του Διευθυντού της Σχολής και μετά γνώμην του οικείου Γενικού Επιθεωρητού Γεωργίας, μετά πενταετίαν εις τον βαθμόν του τεχνίτου β΄ τάξεως λαμβάνοντες μηνιαίαν προσαύξησιν εκ δρχ. 400, μεθ’ ετέραν δε πενταετίαν εις τον βαθμόν του τεχνίτου α΄ τάξεως, λαμβάνοντες προσαύξησιν εκ δραχ. 400 κατά μήνα. Οι τεχνίται α΄ τάξεως μετά πενταετή ευδόκιμον υπηρεσίαν εις τον βαθμόν τούτον προάγονται κατά τον αυτόν τρόπον εις αρχιτεχνίτας, λαμβάνοντες μηνιαίαν προσαύξησιν εκ δρχ. 400. Κατά τα λοιπά οι τεχνίται ούτοι διέπονται υπό των περί τακτικών εργατών κειμένων διατάξεων του Υπουργείου Γεωργίας. ΄Αρθρ.15.-Αι περί ιατρικής περιθάλψεως των μαθητών των Μέσων Γεωργικών Σχολών και των Κατωτέρων Πρακτικών Γεωργικών Σχολείων διατάξεις του άρθρ. 8 του Α.Ν. 1648/39, έχουσιν εφαρμογήν και εις τα ιδιοσυντήρητα Πρακτικά Γεωργικά Σχολεία ΑΧΕΠΑ Βέλλου-Κορινθίας, Δουρούτης Ιωαννίνων και Χαρισσείου Κοζάνης, της αμοιβής του ιατρού οριζομένης εις δραχμάς χιλίας μηνιαίως και βαρυνούσης τους προϋπολογισμούς αυτών. ΄Αρθρ.16.-Αι θέσεις του υπαλληλικού, εργατικού και υπηρετικού προσωπικού, αι συσταθείσαι εις Πρακτικά Γεωργικά Σχολεία, έχοντα ιδίους πόρους και ιδίαν διοίκησιν και ιδρυθέντα δι’ ειδικών νόμων, ως ούτοι ετροποποιήθησαν μεταγενεστέρως και υπό του παρόντος νόμου, αποτελούσι οργανικάς θέσεις της εξωτερικής Γεωργικής Υπηρεσίας του Υπουργείου Γεωργίας, αφ’ ης τα Σχολεία ταύτα ιδρύθησαν. ΄Αρθρ.2.-(Αντικαθίσταται το εδάφ. 8 του άρθρ. 4 του Νόμ. 1956, το προστεθέν δυνάμει του άρθρ. 50 του Νόμ. 2488 περί εξωτερικής γεωργικής υπηρεσίας). ΄Αρθρ.3.-1.(Ερμηνεύεται το άρθρ. 2 του Νόμ. 6189/1934). 2.Από του σχολικού έτους 1940-41 δύνανται δι’ αποφάσεως του Υπουργού της Γεωργίας ν’ απαλλαγώσι της καταβολής των τροφείων και διδάκτρων οι 5 πρώτοι κατά σειράν επιτυχίας μαθηταί κατά τας προαγωγικάς εξετάσεις της α΄ προς την β΄ τάξιν ως και οι 5 πρώτοι οι προαχθέντες εκ της β΄ προς την γ΄ τάξιν, καταργουμένης της διατάξεως του άρθρ. 2 του 6189 «περί τροποποιήσεως του άρθρ. 7 του Νόμ. 1956 «περί Μέσων Γεωργικών Σχολών». 3.Μαθηταί Μέσων Γεωργικών Σχολών, μη δυνηθέντες, λόγω στρατεύσεως να παρακολουθήσωσι τα μαθήματα του β΄ εξαμήνου της τρίτης τάξεως, λογίζονται εν πλήρει φοιτήσει εάν, μετά την απόλυσίν των εκ των τάξεων του στρατού, παρακολουθήσωσι τα μαθήματα της γ΄ τάξεως από του β΄ εξαμήνου, εφαρμοζομένων κατά τα λοιπά των διατάξεων του από 9/12/1932 Π.Δ/τος «περί καθορισμού τρόπου και χρόνου διδασκαλίας των μαθημάτων των Μέσων Γεωργικών Σχολών». ΄Αρθρ.4-7.(Διατάξεις αφορώσαι εις το δυνάμει του Νόμ. 5813 ιδρυθέν πρακτικόν Γεωργικόν σχολείον Α.Χ.Ε.Π.Α. Βέλλου Κορινθίας και τροποποιούσαι τα άρθρ. 2, 3 και 5 του Νόμου 5813). 32.Ε.δ.25-27 Γεωργικές Σχολές ΄Αρθρ.8-11.(Διατάξεις αφορώσαι εις το δια του από 13/9/1925 Ν.Δ/τος ιδρυθέν πρακτικόν Γεωργικόν Σχολείον Δουρούτης-Περιστεράς Ιωαννίνων, και τροποποιούσαι τα άρθρ. 3, 5 και 7 παρ. 1 και 2 του ως άνω Ν.Δ/τος). Εις εκτέλεσιν του άρθρ. 10 εξεδόθη το Β.Δ 3/10 Απρ. 1941 περί λειτουργίας, αρμοδιοτήτων και καθηκόντων του Διοικ. Συμβουλίου του Πρακτικού Γεωργικού Σχολείου ΔουρούτηςΠεριστεράς Ιωαννίνων. Διατάξεις αφορώσαι εις Ιδιωτικά Πρακτικά  Γεωργικά Σχολεία. ΄Αρθρ.12.-(Αντικαθίστανται τα εδάφ. 5 και 6 του άρθρ. 2 του Α.Ν. 1698/1939). Γενικαί Διατάξεις ΄Αρθρ.13.-Η διάταξις του εδαφ. 4 του άρθρου 40 του Α.Ν. 574 έχει εφαρμογήν και επί του διδακτικού προσωπικού και των επιμελητών των υπηρετούντων εις τα Πρακτικά Γεωργικά Σχολεία, Γενικά και Ειδικά, και τας Μέσας Γεωργικάς Σχολάς. Προκειμένου περί των ιδιοσυντηρήτων Πρακτικών Γεωργικών Σχολείων, η προκύπτουσα δαπάνη βαρύνει τα ειδικά Ταμεία αυτών. ΄Αρθρ.14.-Ο Υπουργός της Γεωργίας, μετά γνώμην του παρ’ αυτώ Γεωργικού Συμβουλίου, αποφασίζει περί της ισοτιμίας των Γεωπονικών και Γεωργικών Σχολών της αλλοδαπής προς τας σχολάς της ημεδαπής, προκειμένου περί προσλήψεως αποφοίτων σχολών της αλλοδαπής υπό του Υπουργείου Γεωργίας και Οργανισμών και Ιδρυμάτων, υπαγομένων εις την δικαιοδοσίαν του Υπουργείου τούτου.